**22.§**

# **Par Valentīnas Dubovskas atbrīvošanu no Ogres novada pašvaldības vispārējās pirmsskolas izglītības iestādes „Cīrulītis” vadītājas amata**

(A. Pūga)

Izskatot Ogres novada pašvaldības vispārējās pirmsskolas izglītības iestādes “Cīrulītis” vadītājas Valentīnas Dubovskas 2015. gada 10. jūnija iesniegumu (reģistrēts pašvaldībā 2015. gada 11. jūnijā Nr.1-11.1/716), ņemot vērā, ka V.Dubovska pašvaldībā nodarbināta 21 gadu 4 mēnešus un 2015. gada 7. jūlija Obligātās veselības pārbaudes karti, pamatojoties uz likuma “Par pašvaldībām” 21. panta pirmās daļas 9. punktu, Izglītības likuma 17. panta trešās daļas 2. punktu, Ogres novada pašvaldības 2014. gada 18. decembra saistošo noteikumu Nr.36/2014 „Ogres novada pašvaldības nolikums” 41.11.3. apakšpunktu, Darba likuma 101. panta pirmās daļas 7. punktu, Valsts un pašvaldību institūciju amatpersonu un darbinieku atlīdzības likuma 17. panta pirmās daļas 4. punktu

**balsojot: PAR –** 15 balsis (R.Javoišs, E.Dzelzītis, E.Bartkevičs, S.Kirhnere, E.Helmanis, J.Laizāns, M.Legzdiņš, Dz.Mozule, V.Pūķe, M.Siliņš, A.Mangulis I.Tamane, I.Vecziediņa, V.Gaile, L.Strelkova), **PRET –** nav, **ATTURAS –**  nav, Ogres novada pašvaldības dome **NOLEMJ:**

1. Ar **2015. gada 14. augustu** izbeigt darba tiesiskās attiecības ar **Valentīnu Dubovsku**, atbrīvojot viņu no Ogres novada pašvaldības vispārējās pirmsskolas izglītības iestādes “Cīrulītis” vadītājas amata, pamatojoties uz Darba likuma 101. panta pirmās daļas 7. punktu – darbinieks nespēj veikt nolīgto darbu veselības stāvokļa dēļ, un to apliecina ārsta atzinums.
2. Ogres novada pašvaldības izpilddirektoram Pēterim Dimantam organizēt Ogres novada pašvaldības vispārējās pirmsskolas izglītības iestādes “Cīrulītis” materiālo vērtību un dokumentācijas pieņemšanu no Valentīnas Dubovskas un nodošanu amatā apstiprinātajam Ogres novada pašvaldības vispārējās pirmsskolas izglītības iestādes “Cīrulītis” vadītājam. Ja materiālo vērtību un dokumentācijas nodošanas brīdī amatā nav apstiprināts jaunais iestādes vadītājs, materiālās vērtības un dokumentācija tiek nodotas Ogres novada pašvaldības vispārējās pirmsskolas izglītības iestādes “Cīrulītis” vadītājas vietniecei izglītības jomā Sarmītei Jurdžai ar pieņemšanas – nodošanas aktu.
3. Ja līdz 2015. gada 14. augustam Ogres novada pašvaldības vispārējās pirmsskolas izglītības iestādes “Cīrulītis” vadītāja amatā nav apstiprināts jauns iestādes vadītājs, par Ogres novada pašvaldības vispārējās pirmsskolas izglītības iestādes “Cīrulītis” pienākumu izpildītāju uz vakantā Ogres novada pašvaldības vispārējās pirmsskolas izglītības iestādes “Cīrulītis” vadītājas amata laiku, nosakot uz šo laiku 1 darba slodzi un mēnešalgu **EUR 840** (astoņi simti četrdesmit *eiro*) apmērā, ar **2015. gada 15. augustu** iecelt Ogres novada pašvaldības vispārējās pirmsskolas izglītības iestādes “Cīrulītis” vadītājas vietnieci izglītības jomā Sarmīti Jurdžu.
4. Ogres novada pašvaldības centrālās administrācijas „Ogres novada pašvaldība” Administratīvā departamenta Personālvadības nodaļas vadītājai Antrai Pūgai saskaņot ar Izglītības un zinātnes ministriju Ogres novada pašvaldības domes pieņemto lēmumu.
5. Kontroli par lēmuma izpildi uzdot domes priekšsēdētāja vietniecei izglītības, kultūras un veselības lietu jautājumos Inetai Tamanei.